b"\n_START_ARTICLE_\nRER de l'Illa de Fran\xc3\xa7a\n_START_SECTION_\nDescripci\xc3\xb3\n_START_PARAGRAPH_\nL'RER \xc3\xa9s un mitj\xc3\xa0 de transport ferroviari h\xc3\xadbrid que consisteix en la integraci\xc3\xb3 de l\xc3\xadnies dels afores preexistents amb una xarxa subterr\xc3\xa0nia. El conjunt de la xarxa \xc3\xa9s explotada amb serveis freq\xc3\xbcents i cadenciats. Es tracta d'assegurar en hores baixes un servei cada deu minuts o quart d'hora en una zona de 15 a 20 quil\xc3\xb2metres aproximadament i cada vint minuts o mitja hora en la de 40 a 50 quil\xc3\xb2metres aproximadament al voltant de Par\xc3\xads. Aquestes freq\xc3\xbc\xc3\xa8ncies s\xc3\xb3n normalment augmentades en hores punta. A Par\xc3\xads intramurs, l'RER \xc3\xa9s utilitzat com una xarxa expr\xc3\xa9s oferint m\xc3\xbaltiples correspond\xc3\xa8ncies amb el metro. L'ess\xc3\xa8ncia de la part central de l'RER ha estat fruit d'un esfor\xc3\xa7 massiu d'enginyeria civil i de finan\xc3\xa7ament entre 1962 i 1977, data oficial de la inauguraci\xc3\xb3 de la xarxa. Compr\xc3\xa8n estacions m\xc3\xa9s profundes i m\xc3\xa9s espaioses que les del metro._NEWLINE_El 2008, el Rer comptava amb cinc l\xc3\xadnies: A, B, C, D i E. Amb 257 estacions en 587 quil\xc3\xb2metres de via, del qual 76,5 quil\xc3\xb2metres s\xc3\xb3n subterr\xc3\xa0nis, aquests \xc3\xbaltims principalment a la part central. Dins de Par\xc3\xads, hi ha 33 estacions. La xarxa de l'RER continua encara la seva expansi\xc3\xb3; la l\xc3\xadnia E va ser l'\xc3\xbaltima a inaugurar-se, el 1999. _NEWLINE_A conseq\xc3\xbc\xc3\xa8ncia del seu aspecte h\xc3\xadbrid, el RER presenta la particularitat de ser explotat parcialment per la RATP i la SNCF. Es designa sota el nom d'\xc2\xabinterconnexi\xc3\xb3\xc2\xbb els punts on el tren passa d'un explotador a un altre. Xarxes que prenen el mateix concepte existeixen o que s\xc3\xb3n en projecte en altres regions: regi\xc3\xb3 de Brussel\xc2\xb7les, o regions properes a grans ciutats su\xc3\xafsses (S-Bahn en alemany).\n_START_SECTION_\nEls or\xc3\xadgens\n_START_PARAGRAPH_\nL'RER de l'Illa de Fran\xc3\xa7a va n\xc3\xa9ixer d'una doble problem\xc3\xa0tica, des dels comen\xc3\xa7aments del segle XX: enlla\xc3\xa7ar entre elles les diferents estacions parisenques, i simplificar els intercanvis pendulars Par\xc3\xads-afores suprimint les ruptures de c\xc3\xa0rrega a les estacions. _NEWLINE_Els or\xc3\xadgens de l'RER es remunten al pla de Ruhlmann-Langewin del 1936 de la CMP (Compagnie du chemin de fer m\xc3\xa9tropolitain de Paris) per a la construcci\xc3\xb3 d'un metro expr\xc3\xa9s regional de gran g\xc3\xa0lib. El primer acte concret, la l\xc3\xadnia de Sceaux \xc3\xa9s retrocedida a la CMP per la Po (Compagnie du chemin de fer de Paris \xc3\xa0 Orl\xc3\xa9ans) el 1938 despr\xc3\xa9s d'una important modernitzaci\xc3\xb3 (electrificaci\xc3\xb3, il\xc2\xb7luminaci\xc3\xb3, andanes m\xc3\xa9s altes...) mentre que la resta de la xarxa francesa de gran g\xc3\xa0lib va ser nacionalitzada amb la creaci\xc3\xb3 d'SNCF._NEWLINE_Aquest pla va ressorgir despr\xc3\xa9s de la postguerra pel successor de la CMP, la RATP, durant la d\xc3\xa8cada de 1950. El 1960, un comit\xc3\xa8 interministerial comen\xc3\xa7a la construcci\xc3\xb3 d'una l\xc3\xadnia ferrovi\xc3\xa0ria est-oest. Sent l'origin\xc3\xa0ria de la idea, RATP va ser l'encarregada d'explotar la nova l\xc3\xadnia per a la qual, en vista de la seva constituci\xc3\xb3, la SNCF li va cedir dues l\xc3\xadnies que explotava: la l\xc3\xadnia de Paris a Saint-Germain-en-Laye a l'oest i la l\xc3\xadnia de Vincennes a l'est.\n_START_SECTION_\nEl pla director de 1965\n_START_PARAGRAPH_\nVa caldre esperar a l'esquema director de la regi\xc3\xb3 de l'Illa de Fran\xc3\xa7a (SDAURP) de 1965, perqu\xc3\xa8 una verdadera xarxa regional sigui imaginada. El SDAURP va preveure tres l\xc3\xadnies principals, un total de 260 quil\xc3\xb2metres de l\xc3\xadnies. _NEWLINE_Concebuda sota l'autoritat de Paul Delouvrier, es va definir la xarxa expr\xc3\xa9s regional com un \xc2\xabmitj\xc3\xa0 de transport d'alta capacitat, el metro regional ha de drenar necess\xc3\xa0riament els principals centres d'\xc3\xbas. Les l\xc3\xadnies proposades convergeixen cap a Par\xc3\xads i la travessen. Si aquestes l\xc3\xadnies s\xc3\xb3n dibuixades d'un extrem a l'altre de la futura aglomeraci\xc3\xb3, \xc3\xa9s per permetre llargs despla\xc3\xa7aments, que continuaran sent poc nombrosos, com per suprimir les ruptures de c\xc3\xa0rrega: per exemple la transversal de St-Germain a Boissy-St-L\xc3\xa9ger que jugar\xc3\xa0 realment el paper de dues l\xc3\xadnies (St-Germain - Vincennes, Boissy-St- L\xc3\xa9ger - La D\xc3\xa9fense). Fora de Par\xc3\xads, les l\xc3\xadnies segueixen els eixos d'urbanitzaci\xc3\xb3 previstes per el pla director, travessant els nous centres urbans o portant-hi. Les correspond\xc3\xa8ncies entre aquestes l\xc3\xadnies podran assegurar les relacions al llarg de les dues direccions principals de poblaci\xc3\xb3, de Pontoise a Mitry-Mory i de Trappes a Melun.\xc2\xbb.\n_START_SECTION_\nLa creaci\xc3\xb3 de la xarxa\n_START_PARAGRAPH_\nLa construcci\xc3\xb3 de la primera l\xc3\xadnia est-oest es va obrir el 6 de juliol 1961 per Robert Buron, ministre de Treball p\xc3\xbablic i de Transport, al pont de Neuilly. L'expansi\xc3\xb3 r\xc3\xa0pida del nou barri de negocis de la D\xc3\xa9fense va prioritzar la secci\xc3\xb3 occidental del nou model ferroviari. La primera estaci\xc3\xb3 que es va obrir l'any 1969 - i el nom de RER - va ser Nation a la secci\xc3\xb3 oriental. Aquesta nova estaci\xc3\xb3 completament subterr\xc3\xa0nia es va fer provisionalment la terminal de l'antiga l\xc3\xadnia de Vincennes, limitada a Boissy-Saint-L\xc3\xa9ger. Algunes setmanes m\xc3\xa9s tard es va obrir la secci\xc3\xb3 occidental, molt esperada, entre \xc3\x89toile i la D\xc3\xa9fense. Aquesta senzilla llan\xc3\xa7adora inicial va ser en principi perllongada cap a l'est fins a la nova estaci\xc3\xb3 Auber el 23 de novembre de 1971, despr\xc3\xa9s cap a l'oest l'1 d'octubre de 1972 fins a Saint-Germain-en-Laye per la seva connexi\xc3\xb3 a Nanterre a l'antiga l\xc3\xadnia de Paris a Saint-Germain-en-Laye._NEWLINE_La uni\xc3\xb3 entre les dues seccions, occidental i oriental, va ser realitzada el 9 de desembre 1977 amb l'obertura de l'estaci\xc3\xb3 de correspond\xc3\xa8ncia Ch\xc3\xa2telet-les-Halles, que va ser perllongada per la l\xc3\xadnia de Sceaux a partir de Luxembourg, estaci\xc3\xb3 situada a la riba esquerra, creant aix\xc3\xad un embri\xc3\xb3 del metro regional projectat. I en aquesta data tamb\xc3\xa9 es va comen\xc3\xa7ar a utilitzar p\xc3\xbablicament el nom de les l\xc3\xadnies A i B, que ja era utilitzat oficiosament de forma interna per la RATP. Durant aquesta primera fase, sis estacions completament subterr\xc3\xa0nies van ser creades.\n_START_SECTION_\nEl finan\xc3\xa7ament\n_START_PARAGRAPH_\nDos aspectes de la progressi\xc3\xb3 de l'RER durant els anys 1960 i 70 s\xc3\xb3n particularment destacables. El primer va ser la despesa global de l'empresa. Per exemple, dos mil milions de francs es van concedir al projecte en l'\xc3\xbanic pressupost de 1973. Que correspon a 1,37 mil milions d'euros._NEWLINE_Aquesta despesa s'explica en part pel pagament transport, un impost lleuger assentat sobre la massa salarial de les empreses de la regi\xc3\xb3 que aprofiten l'enorme mercat laboral. Aquest impost es va crear per una llei el juny de 1971 i ha constitu\xc3\xaft una font permanent d'ingressos per a la inversi\xc3\xb3 de transport a l'Illa de Fran\xc3\xa7a.\n_START_SECTION_\nActualment\n_START_PARAGRAPH_\nQuaranta anys despr\xc3\xa9s, la xarxa de RER est\xc3\xa0 quasi acabada, no sense haver sofert algunes modificacions respecte al projecte inicial. El 2007, de les grans estacions de SNCF parisenques, l'estaci\xc3\xb3 de Paris-Montparnasse \xc3\xa9s l'\xc3\xbanica que no enlla\xc3\xa7a amb una l\xc3\xadnia de RER; tanmateix, la l\xc3\xadnia de TGV que hi arriba \xc3\xa9s interconnectada m\xc3\xa9s amunt al nus de Massy - Palaiseau i una part important del tr\xc3\xa0nsit drenat a l'origen per l'estaci\xc3\xb3 Montparnasse \xc3\xa9s desviat cap al l\xc3\xadnia C._NEWLINE_De fet avui es tracta essencialment de l\xc3\xadnies SNCF. En una primera fase, l'Estat ha transferit l'explotaci\xc3\xb3 de l\xc3\xadnies SNCF a la RATP (l\xc3\xadnia de Sceaux, l\xc3\xadnia de Saint-Germain-en-Laye, l\xc3\xadnia de Boissy-Saint-L\xc3\xa9ger), despr\xc3\xa9s, en una segona fase, la SNCF ha conservat l'explotaci\xc3\xb3 de les l\xc3\xadnies restants enlla\xc3\xa7ant-les amb la xarxa expr\xc3\xa9s. Nom\xc3\xa9s el tros central de la l\xc3\xadnia A La D\xc3\xa9fense-Vincennes), s\xc3\xb3n extensi\xc3\xb3ns entre Vincennes i Marne la Vall\xc3\xa9e i el tros central de la l\xc3\xadnia B (Gare du Nord - Ch\xc3\xa2telet - Denfert-Rochereau) han estat constru\xc3\xafts per la RATP._NEWLINE_Aix\xc3\xb2 explica que els trens de l'RER circulin per l'esquerra, com \xc3\xa9s a gaireb\xc3\xa9 a tota la xarxa de SNCF, mentre que al Metro de par\xc3\xads circulen a la dreta._NEWLINE_Un altre aspecte interessant \xc3\xa9s la relaci\xc3\xb3 entre e l'RER i el metro. L'eix de la l\xc3\xadnia A havia estat escollit primitivament per descarregar la l\xc3\xadnia 1 del metro entre les estacions Charles de Gaulle - \xc3\x89toile i Nation. Tanmateix sent la nova l\xc3\xadnia de RER molt m\xc3\xa9s r\xc3\xa0pida i donant servei als afores, va atreure molt de pressa tants viatgers que va disminuir la saturaci\xc3\xb3. Tot i que \xc3\xa9s en menor mesura, hi hagu\xc3\xa9 un fenomen similar entre Ch\xc3\xa2telet - Les Halles et Gare du Nord de la l\xc3\xadnia 4 del metro.\n_START_SECTION_\nEl futur\n_START_PARAGRAPH_\nLes quatre l\xc3\xadnies inicials (A, B, C i D) estan actualment acabades. L'altra l\xc3\xadnia, l'E, t\xc3\xa9 dos perllongaments programats, un cap a l'oest i un altre cap a l'est (ramal de Meaux).\n_START_SECTION_\nDesdoblament del t\xc3\xbanel Ch\xc3\xa2telet - Gare du Nord\n_START_PARAGRAPH_\nEl t\xc3\xbanel Ch\xc3\xa2telet - Gare du Nord entre la l\xc3\xadnia D i la B \xc3\xa9s un dels punts que bloqueja l'evoluci\xc3\xb3 del tr\xc3\xa0nsit d'aquestes dues l\xc3\xadnies, sent amb 3 km la m\xc3\xa9s carregada d'Europa (en hora punta, 32 trens/hora, la seva capacitat m\xc3\xa0xima \xc3\xa9s de 36 trens/hora)._NEWLINE_Des del 1995 amb la posada en marxa de la l\xc3\xadnia D, la fiabilitat de la l\xc3\xadnia B s'ha deteriorat. La realitzaci\xc3\xb3 d'aquest nou t\xc3\xbanel, del qual el cost \xc3\xa9s considerat a 500 milions d'euros, permetria dissociar l'explotaci\xc3\xb3 de les dues l\xc3\xadnies B i D i millorar aix\xc3\xad la regularitat i les freq\xc3\xbc\xc3\xa8ncies de cadascuna d'elles. Aquest nou t\xc3\xbanel podria servir per a la creaci\xc3\xb3 d'una nova estaci\xc3\xb3 a Gare du Nord amb destinaci\xc3\xb3 nord.\n_START_SECTION_\nMaterial rodant\n_START_PARAGRAPH_\nEl parc de trens de l'RER est\xc3\xa0 format per trens d'un o dos nivells i d'edat variable, des de 1967 a 2005. El material que roda del Rer \xc3\xa9s constitu\xc3\xaft d'un parc heter\xc3\xb2clit a un o dos nivells i d'edat variable, datant de 1967 a 2005. Es reparteix actualment en tres categories: el material RATP que \xc3\xa9s utilitzat exclusivament a la l\xc3\xadnia A, el material d'interconnexi\xc3\xb3, utilitzat a les l\xc3\xadnies A i B, i el material exclusivament de SNCF utilitzat a les l\xc3\xadnies C, D i E._NEWLINE_Els trens m\xc3\xa9s antics que circulent s\xc3\xb3n els Z 23000, m\xc3\xa9s correntment designat com \xc2\xabautomotors Z\xc2\xbb, per la l\xc3\xadnia de Sceaux, convertida en l\xc3\xadnia B el 1977. Lliurades a partir de 1937, van ser totalment reformats el 1987. El material RATP MS 61 es va posar en servei per a la l\xc3\xadnia A als anys 1960 i \xc3\xa9s declinat en diverses s\xc3\xa8ries successives a partir de 1967. No pot circular per les l\xc3\xadnies de SNCF electrificades en 25.000 volts, el que requereix la posada a punt d'un material apte per circular sota les dues tensions i les dues xarxes per a les necessitats de la interconnexi\xc3\xb3 de les dues xarxes. El material d'interconnexi\xc3\xb3 MI 79 \xc3\xa9s lliurat a partir de 1980. Equipa la l\xc3\xadnia B i permet la interconnexi\xc3\xb3 Nord-Sud, mentre que una versi\xc3\xb3 t\xc3\xa8cnicament simplificada, el MI 84, funciona des del 1985 per al servei de les branques de Cergy el 1988, despr\xc3\xa9s Poissy el 1989, de la l\xc3\xadnia A._NEWLINE_La l\xc3\xadnia C \xc3\xa9s integrada a l'RER el 1980 i \xc3\xa9s en aquesta \xc3\xa8poca que entren els Z 5300 sota 1500 volts. Aquestes \xc3\xbaltimes han desaparegut de la l\xc3\xadnia el 2003. Les primeres automotores a dos nivells monocorrent Z 5600 funcionen a la l\xc3\xadnia a partir de 1984. La creaci\xc3\xb3 de la l\xc3\xadnia D el 1987, i el servei de la VMI, branca nord-oest de la l\xc3\xadnia C, el 1988, requereix la posada a punt d'un material a dos nivells bicorrent: els Z 8800 des del 1985. Un nou material bicorrent i a dos nivells m\xc3\xa9s modern, els Z 20500, es van posar en servei a les l\xc3\xadnies C i D el 1988. El Z 20900, completa el parc de la l\xc3\xadnia C a partir de 2001._NEWLINE_La saturaci\xc3\xb3 de la l\xc3\xadnia A va provocar la creaci\xc3\xb3 d'un nou tipus d'automotores a dos nivells, amb m\xc3\xa9s capacitat. Per\xc3\xb2 els materials a dos nivell existents, a nom\xc3\xa9s dues portes per cara, no permeten intercanvis de viatgers tant r\xc3\xa0pids. Aquest nou material, el MI 2N, implica tres portes per cara. La versi\xc3\xb3 Alt\xc3\xa9o equipa la l\xc3\xadnia A a partir de 1996, mentre que una versi\xc3\xb3 lleugerament diferent, el Z 22500, equipa la nova l\xc3\xadnia E, oberta el 1999.\n_START_SECTION_\nImpacte socioecon\xc3\xb2mic\n_START_PARAGRAPH_\nL'impacte social i econ\xc3\xb2mic de l'RER \xc3\xa9s dif\xc3\xadcil d'estimar. Els temps de recorregut, particularment sobre els eixos est-oest i nord-sud, han estat redu\xc3\xafts de forma important. Gr\xc3\xa0cies a l'estaci\xc3\xb3 central de correspond\xc3\xa8ncia de Ch\xc3\xa2telet - Les Halles, fins i tot els viatges en diagonal d'una l\xc3\xadnia a l'altre s\xc3\xb3n m\xc3\xa9s r\xc3\xa0pids que amb les correspond\xc3\xa8ncies anteriors via la xarxa del metro. Per aix\xc3\xb2, la xarxa ha trobat un extraordinari \xc3\xa8xit popular des de la seva obertura._NEWLINE_Aquest \xc3\xa8xit t\xc3\xa9 un rev\xc3\xa9s, ja que les l\xc3\xadnies A i B han estat r\xc3\xa0pidament saturades, excedint de lluny totes les esperances de tr\xc3\xa0nsit: fins a 55.000 viatgers per hora i per sentit a la l\xc3\xadnia A, la m\xc3\xa9s saturada. Malgrat les freq\xc3\xbc\xc3\xa8ncies de servei properes als dos minuts en el tros central de la l\xc3\xadnia A, tot i la instal\xc2\xb7laci\xc3\xb3 d'un nou sistema de senyalitzaci\xc3\xb3 el 1989 i la introducci\xc3\xb3 parcial de trens a dos nivells (MI2N) des de 1998, la l\xc3\xadnia A resta particularment saturada a les hores punta._NEWLINE_Mentre que el metro aix\xc3\xad com els transports de superf\xc3\xadcie sofreixen igualment d'una relativa saturaci\xc3\xb3 actualment (i s\xc3\xb3n significativament m\xc3\xa9s lents), l'aportaci\xc3\xb3 de l'RER a l'economia de la regi\xc3\xb3 Illa de Fran\xc3\xa7a no pot ser discutit.\n_START_SECTION_\nUn xarxa sense al\xc3\xa8\n_START_PARAGRAPH_\nDes del comen\xc3\xa7ament dels anys 2000, les dues l\xc3\xadnies principals (A i B) estan saturades, i el seu funcionament (per exemple, a trav\xc3\xa9s de la taxa de puntualitat) es degrada any rere any. La regi\xc3\xb3 de l'Illa de Fran\xc3\xa7a i l'Estat, ambd\xc3\xb3s socis del finan\xc3\xa7ament de les infraestructures, es retornen la pilota de la deixadesa i subinversions recurrents durant els dos \xc3\xbaltims decennis.\n_START_SECTION_\nRER en la cultura\n_START_PARAGRAPH_\nL'RER ha inspirat l'escriptor Fran\xc3\xa7ois Maspero que en Les Passagers du Roissy-Express explora una a una les ciutats travessades per la l\xc3\xadnia B. Dans Journal du dehors, Annie Ernaux anota les seves impressions de passatgera de la l\xc3\xadnia A Paris-Cergy._NEWLINE_La xarxa, emblem\xc3\xa0tica dels afores parisenques, ha inspirat diversos realitzadors de cinema. Diverses pel\xc2\xb7l\xc3\xadcules l'integren dins del seu gui\xc3\xb3, Subway, Buffet froid, Ceux qui restent, Paris vu par..., Le Samoura\xc3\xaf, i \xc3\xa9s clar RER, la pel\xc2\xb7l\xc3\xadcula ep\xc3\xb2nima. M\xc3\xa9s \xc3\xa0mpliament, la pel\xc2\xb7l\xc3\xadcula Elle court, elle court la banlieue evoca des dels anys 1970 la condici\xc3\xb3 d'habitant dels afores, passant nombroses hores de la seva vida en trens suburbans per als seus trajectes quotidians. _NEWLINE_La can\xc3\xa7\xc3\xb3 s'ha inspirat igualment en l'univers de l'RER, el dels habitants dels afores rebutjats en els confins de l'aglomeraci\xc3\xb3 parisenca i condemnats a aquest univers diari rutinari, obac i limitat entre grisalla i grafits. Es pot citar perdue dans le RER can\xc3\xa7\xc3\xb3 del grup rock La Souris d\xc3\xa9glingu\xc3\xa9e, extreu de l'\xc3\xa0lbum Tambour et Soleil del 1995, la can\xc3\xa7\xc3\xb3 i l'\xc3\xa0lbum Ch\xc3\xa2telet les Halles de Florent Pagny del 2001 del qual el nom il\xc2\xb7lustra el cor fins i tot de la xarxa, o m\xc3\xa9s recentment, el rapper Kohndo, amb la can\xc3\xa7\xc3\xb3 RER al seu \xc3\xa0lbum Deux pieds sur terre del 2006. Nombroses altres can\xc3\xa7ons ho evoquen d'altra banda en les seves paraules, com a Thomas Dutronc en J'aime plus Paris, can\xc3\xa7\xc3\xb3 de l'\xc3\xa0lbum Comme un manouche sans guitare sortit el 2007. El 1991, Les Inconnus, c\xc3\xa8lebres humoristes francesos, ho evoquen en la seva can\xc3\xa7\xc3\xb3 C'est ton destin, caricaturant un grup de rap dels afores._NEWLINE_Les estacions s\xc3\xb3n utilitzades de vegades com a lloc d'exposici\xc3\xb3 temporal. Aix\xc3\xad una exposici\xc3\xb3 sobre el dibuix animat Arthur et les Minimoys va tenir lloc del 27 de novembre al 2 de desembre de 2006 a l'estaci\xc3\xb3 Auber. A l'estaci\xc3\xb3 de Luxembourg, una exposici\xc3\xb3 de fotografies sobre les favelas organitzada en el marc de l'any del Brasil va tenir lloc del 23 de setembre al 31 de desembre de 2005._NEWLINE_Una escultura en bronze de Pierre-Yves Tr\xc3\xa9mois titulada \xc2\xab\xc3\x89nergies\xc2\xbb \xc3\xa9s exposada a l'estaci\xc3\xb3 de Ch\xc3\xa2telet - Les Halles de manera permanent des de 1977._NEWLINE_En argot, l'RER ha estat de vegades denominat \xc2\xabReu-Reu\xc2\xbb o \xc2\xab\xc2\xa0Reur\xc2\xa0\xc2\xbb."